text: [{"text_idx": "#000000", "text": "Skalt tu\u0301 byggja ella umv\u00e6la hu\u0301s?\nF\u00f8royskt tilfar til b\u00f8rn um umhv\u00f8rvi og burturkast"}, {"text_idx": "#000001", "text": "Skalt tu\u0301 byggja ella umv\u00e6la hu\u0301s?"}, {"text_idx": "#000002", "text": "F\u00f8royskt tilfar til b\u00f8rn um umhv\u00f8rvi og burturkast"}, {"text_idx": "#000003", "text": "Sta\u00f0seting av bokashi-spannini? Best er um spannin stendur inni (15-25\u00b0C), og at hitin er javnur, tvs. at spannin ikki stendur i\u0301 beinlei\u00f0is so\u0301l. N\u00f8kur hava roynt at hava bokashi spannina i\u0301 hjalli. Havast skal to\u0301 i\u0301 huga at kaldari spannin stendur, seinni arbei\u00f0a sma\u0301verurnar, og ti\u0301 er m\u00f8guligt at su\u0301rnanin ikki eydnast li\u0301ka v\u00e6l. Royn ymsar m\u00f8guleikar, sum passa til ti\u0301tt hu\u0301sarhald."}, {"text_idx": "#000004", "text": "Eta ska\u00f0adjo\u0301r su\u0301rna\u00f0ar matleivdir? Rottur og onnur ska\u00f0adjo\u0301r da\u0301ma ikki su\u0301rna\u00f0ar matleivdir so sum bokashi. I\u0301 \u00f8kjum har no\u0301gv rotta er og li\u0301ti\u00f0 av mati, kann rotta to\u0301 leggjast a\u0301 bokashi. Fyri at fyribyrgja hesum, skalt tu\u0301, ta\u0301 tu\u0301 hagrei\u00f0ir bokashi u\u0301ti, fyrst og fremst blanda ta\u00f0 v\u00e6l vi\u00f0 mold. Tess betur matleivdir eru sundurby\u0301ttar og blanda\u00f0ar vi\u00f0 mold, minni lukta t\u00e6r og draga ikki ska\u00f0adjo\u0301r til si\u0301n. Eftir at tu\u0301 hevur blanda\u00f0 matleivdirnar og moldina v\u00e6l, skal eitt lag av mold leggjast oman a\u0301. Vanligt er at leggja uml. 7 cm, men er no\u0301gv rotta, er vi\u00f0m\u00e6lt at leggja 30-40 cm."}, {"text_idx": "#000005", "text": "Hvat inniheldur bokashi-gerin? Gerin er ein blanding av virknum sma\u0301verum, sum eru vanligar i\u0301 na\u0301ttu\u0301runi. Gerin kann eisini ny\u0301tast til at fyribyrgja ringum lukti, t.d. vi\u00f0 at lata dustsu\u0301gvaran su\u0301gva naka\u00f0 av ger og solei\u00f0is fyribyrgja ringum lukti i\u0301 posanum, ella stroya eitt sindur av ger i\u0301 illaluktandi sko\u0301gvar. Eru no\u0301gvar restir av fiski i\u0301 spannini, ver\u00f0ur m\u00e6lt til at lata meiri ger i\u0301, ti\u0301 fiskur inniheldur no\u0301gv protein, i\u00f0 eru torf\u00f8rari at bro\u0301ta ni\u00f0ur."}, {"text_idx": "#000006", "text": "Hvussu kann eg ny\u0301ta bokashi-v\u00e6tuna? V\u00e6tan kann ny\u0301tast til ta\u00f0ing, men hon er su\u0301r og skal ti\u0301 tynnast 1:100 (tvs. 1 dl. v\u00e6ta til 10 l. vatn). O\u0301tynt v\u00e6ta kann stoytast i\u0301 fra\u0301rensli\u00f0 i\u0301 k\u00f8kinum ella a\u0301 vesinum. Bokashi-v\u00e6tan er vi\u00f0 til at skapa eitt sunt sma\u0301veruumhv\u00f8rvi i\u0301 fra\u0301rensli og rottanga."}, {"text_idx": "#000007", "text": "Av og a\u0301 hendir ta\u00f0, at eingin bokashi-v\u00e6ta kemur u\u0301r spannini. Hetta merkir ikki, at naka\u00f0 er gali\u00f0. Mongdin av v\u00e6tu veldst um, hvat vit lata i\u0301 spannina. Letur tu\u0301 no\u0301gv gr\u00f8nmeti og frukt i\u0301, f\u00e6rt tu\u0301 meira v\u00e6tu, enn um tu\u0301 letur no\u0301gv brey\u00f0, ri\u0301s og pasta i\u0301. Um tu\u0301 ynskir v\u00e6tu, men hevur no\u0301gvar turrar matleivdir, ber til at bloyta hesar, a\u0301\u00f0renn t\u00e6r fara i\u0301 spannina."}, {"text_idx": "#000008", "text": "Vasking av bokashi-spannini? Ta\u0301 tu\u0301 hevur hagreitt su\u0301rna\u00f0u matleivdirnar u\u0301ti, skal spannin vaskast. I\u0301 spannini er ein ru\u0301gva av virknum sma\u0301verum, sum gera gagn undir su\u0301rnanini. Fyri at var\u00f0veita hesar sma\u0301verur, skalt tu\u0301 ikki ny\u0301ta sa\u0301pu, men i\u0301 sta\u00f0in skola spannina vi\u00f0 vatni og lata edik i\u0301 skolivatni\u00f0 fyri lukt. Fyll spannina vi\u00f0 vatni, skru\u0301va kranan fra\u0301 og lat vatni\u00f0 renna i\u0301gj\u00f8gnum. Ta\u0301 i\u00f0 vatni\u00f0 er kla\u0301rt, skru\u0301va fyri og turka spannina, og hon er kla\u0301r at bru\u0301ka aftur."}, {"text_idx": "#000009", "text": "Hvi\u0301 er ta\u00f0 mo\u00f0i\u00f0/hy\u0301ggiskoti\u00f0 i\u0301 spannini? Um ta\u00f0 ver\u00f0ur mo\u00f0i\u00f0 i\u0301 spannini, merkir hetta, at \u201cskeivt slag\u201d av sma\u0301verum eru i\u0301 spannini. Ors\u00f8kin er helst, at tu\u0301 bru\u0301kar ov li\u0301ti\u00f0 av ger, ella at matleivdirnar eru i\u0301 ov sto\u0301rum stykkjum. Ta\u0301 ein spann er blivin mo\u00f0in, skalt tu\u0301 lata eina ru\u0301gvu av ger oman yvir, solei\u00f0is at \u201cgo\u0301\u00f0u\u201d sma\u0301verurnar kunnu taka yvir aftur. Eftir hetta, fyllir tu\u0301 i\u0301 spannina sum vanligt og minnist til at skera matleivdirnar eitt sindur sm\u00e6rri."}, {"text_idx": "#000010", "text": "Hvat geri eg vi\u00f0 spannina, ta\u0301 eg fari at fer\u00f0ast? Um tu\u0301 hevur eina ha\u0301lvfulla spann og skalt u\u0301t at fer\u00f0ast, ber til at lata spannina standa, sum hon er, ella at leggja eina si\u0301\u00f0u u\u0301r einum dagbla\u00f0i oman yvir matleivdirnar, solei\u00f0is at luft ikki sleppur til. Ta\u00f0 bilar einki, um spannin stendur longri enn 14 dagar. Tu\u0301 byrjar bara at fylla i\u0301 spannina sum vanligt, ta\u0301 tu\u0301 kemur aftur."}, {"text_idx": "#000011", "text": "Loki\u00f0 er vor\u00f0i\u00f0 o\u0301t\u00e6tt? Su\u0301rnanin av matleivdum fer fram i\u0301 einum umhv\u00f8rvi uttan luft, og ti\u0301 er ty\u0301dningarmiki\u00f0 at loki\u00f0 er t\u00e6tt. Um tu\u0301 sta\u0301plar ti\u0301nar bokashi-spannir oman a\u0301 hv\u00f8rja a\u00f0ra, er skjo\u0301tt at loki\u00f0 gerst o\u0301t\u00e6tt. Fyri at verja loki\u00f0, skalt tu\u0301 i\u0301 sta\u00f0in leggja eina pla\u0301tu ella bo\u0301k i\u0301millum."}]